སྐུ་ཕྲེང་བཞི་བ་རྗེ་བཙུན་བསྟན་འཛིན་འཇམ་དབྱངས་ཕུན་ཚོགས་མཆོག་ནི།རབ་བྱུང་བཅུ་དྲུག་པའི་ཆུ་ཕོ་བྱི་བ་སྟེ་སྤྱི་ལོ་༼༽ལོར་ཡབ་པ་སངས་ཕུན་ཚོགས་དང་ཡུམ་དབྱངས་ཅན་སྒྲོལ་དཀར་གཉིས་ཀྱི་སྲས་སུ་སྐུ་འཁྲུངས།༼༽ལོར་རྗེ་འཇམ་དབྱངས་འཇིགས་མེད་ཐུབ་བསྟན་ཆོས་འབྱོར་རྒྱ་མཚོའི་མཆོག་སྤྲུལ་འཁྲུལ་མེད་དུ་ངོས་འཛིན་མཛད།༼༽ལོར་སེར་བྱེས་གྲྭ་ཚང་དུ་ཚོགས་ཞུགས་གནང་སྟེ་གཙང་པའི་དགེ་བའི་བཤེས་གཉེན་ཆེན་པོ་བློ་བཟང་ཚེ་རིང་མཆོག་དང་མཁན་ཟུར་རིན་པོ་ཆེ་བློ་བཟང་བསྟན་འཛིན་རྣམ་པ་གཉིས་བསམ་སྦྱོར་གཉིས་ཀྱིས་ཚུལ་བཞིན་ཡོངས་འཛིན་དུ་བསྟེན་ཏེ།རབ་བྱུང་བདུན་པའི་ལྕགས་མོ་སྦྲུལ་ཏེ་སྤྱི་ལོ་༼༽ལོར་མཆོག་སྤྲུལ་རིན་པོ་ཆེས་སེ་རའི་དགེ་འདུན་འདུས་པ་རྒྱ་མཚོའི་དབུས་སུ་དགེ་བཤེས་ཀྱི་མཚན་རྟགས་བཞེས།སྤྱི་ལོ༼༽ལོར་དགོན་གསར་བཀྲ་ཤིས་ཐེག་མཆོག་གླིང་ལ་ལྷག་པར་སྐུ་ཆེ་བའི་རང་དགོན་པའི་དགེ་བཤེས་སྨོན་ལམ་རྒྱ་མཚོ་མཆོག་གིས་ཆབ་འགག་ཡུལ་གྱི་སྐྱ་སེར་འགྲོ་བ་ཡོངས་ཀྱི་སླད་དུ་མགོན་པོ་གང་ཉིད་ལ་གསོལ་བ་དང་ཡང་ཡང་ཞུས་པའི་མཐུས།རང་ཡུལ་དུ་ཕེབས་ཏེ་ཡུལ་གྲུ་འདིའི་བསྟན་པ་དང་འགྲོ་བའི་དོན་མཐའ་དག་སྤྱན་གྱིས་གཟིགས་ཤིང་ཐུགས་ཀྱིས་བསྐྱངས་པ་དང་།སྐྱ་སེར་མང་བོར་མི་རིགས་མཐུན་སྒྲིལ་དང་ཆོས་ཀྱི་སྐྱེས་གྱ་ནོམ་པ་བསྩལ་ཅིང་།རྣམ་ཀུན་གྱི་སྤྱོད་ལམ་དང་བསམ་བློའི་འཁྱེར་སོ་ཚུན་ལ་ལེགས་པར་གདམས་པས་ཀུན་གྱི་སྤྱོད་ལམ་དང་མཐུན་སྒྲིལ་བསམ་བློའི་ཕྱོགས་ལ་སྔར་མེད་ཀྱི་འགྱུར་བ་ཆེན་པོ་བྱུང་བ་མིག་མཐོང་ལག་ཟིན་གྱི་ཚུལ་དུ་གྲུབ་པ་ལགས་སོ།།